Busserne i Aarhus skifter ikke køreplan i slutningen af november alligevel. I stedet bliver det først i midten af december.

Det skyldes, at Letbanen først forventer at åbne på den indre strækning mellem Aarhus H og Aarhus Universitetshospital senest den 26. november 2017.

Læs også Aarhus Letbane blev advaret: Åbning kaldt urealistisk i august

Det er samme dag, som det tidligere er blevet meldt ud, at bybussernes køreplan ville skifte.

Nu har Midttrafik besluttet sig for at ændre datoen for køreplansskiftet til den 17. december for at give Letbanen en indkøringsperiode, og for at kunderne er sikret kollektiv transport på strækningen.

Læs også Odder-borgmester frygter yderligere Letbane-forsinkelser

De nye køreplaner og rutezonekort kan ses på Midttrafiks hjemmeside. Letbanens køreplan er stadig under udarbejdelse og afventer det endelige resultat af testkørslerne, før den vil blive offentliggjort på midttrafik.dk.